
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1456 

22 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής εργασίας σε υπαλλήλους του 

ΥΕΘΑ/ΓΓΟΣΑΕ για το Β' εξάμηνο του 2004. 1 

Ακύρωση Ανοικτού Διαγωνισμού για την ανάθεση του 
έργου του Συμβούλου Επικοινωνίας για την υλο¬ 
ποίηση του έργου «Ενέργειες Πληροφόρησης και 
Δημοσιότητας από τη Γενική Γραμματεία Βιομηχα¬ 
νίας (ΓΓΒ) για το ΕΠΑΝ, ΚΠΣ 2000 - 2006». 2 

Μεταφορά θέσης κλάδου γιατρών ΕΣΥ από το ΚΥ Αλι- 

βερίου στο Γ.Ν. Χαλκίδας. 3 

Καθορισμός του τρόπου ελέγχου των λογαριασμών 
που υποβάλλονται στον Οίκο Ναύτου από τον Φαρ¬ 
μακευτικό Σύλλογο Πειραιά κατά το έτος 2004 4 

Καθορισμός του τρόπου ελέγχου των λογαριασμών 
που υπεβλήθησαν στον Οίκο Ναύτου από τον Φαρ¬ 
μακευτικό Σύλλογο Αττικής για το έτος 2003 . 5 

Συγχώνευση Νομικών Προσώπων του Δήμου Γλυφά¬ 
δας με την επωνυμία, «Δημοτικός Παιδικός Σταθμός 


Γλυφάδας», με το Ν.Π. «Δημοτικοί Παιδικοί Σταθμοί 


Γλυφάδας» και το Ν.Π. «Παιδικός Σταθμός (πρώην 
ΙΒΣΑ) Δήμου Γλυφάδας σε ένα ενιαίο Ν.Π. μετο όνο¬ 
μα «Δημοτικοί Παιδικοί Σταθμοί Γλυφάδας». 6 

Σύσταση Νομικού Προσώπου στο Δήμο Αιγάλεω Νο¬ 
μού Αττικής με την επωνυμία «32η Σχολική Επιτρο¬ 
πή Δήμου Αιγάλεω». 7 

Τροποποίηση της αριθμ. 10257/26.5.1992 απόφασης 

του Νομάρχη Δυτ. Αττικής. 8 

Τροποποίηση της αριθμ. 07 ΔΤΑ/5383/12.7.1999 συ¬ 
στατικής πράξης του Νομικού Προσώπου 7η Σχο¬ 
λική Επιτροπή του Δήμου Περάματος. 9 

Καθιέρωση υπερωριακής απασχόλησης σε υπαλλή¬ 
λους του Δήμου Κερκυραίων για το χρονικό διά¬ 
στημα έως 31.12.2004. 10 

Καθιέρωση Υπερωριακής Εργασίας για ένα υπάλληλο 

του Δήμου Περάματος Νομού Ιωαννίνων. 11 

Καθιέρωση υπερωριακής απασχόλησης μονίμων 
υπαλλήλων του Δήμου Σαπών Ν. Ροδόπης έτους 
2004. 12 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1439/3.10.2003/τ. Β' Κοινή 
Απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Εμπορικής Ναυτι¬ 
λίας. 13 


ΑΠΟΦΑΣΕΙ Σ 

Αριθ. Φ. 840/92/195938 Σ. 1700 (1) 

Έγκριση υπερωριακής εργασίας σε υπαλλήλους του 
ΥΕΘΑ/ΓΓΟΣΑΕ για το Β' εξάμηνο του 2004. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Το άρθρο 16του Ν. 3205/2003 (ΦΕΚ297/Α'). 

β. Το Π.Δ. 151/2002. 

γ. Το Ν. 2984/2002. 

δ. Τη Φ. 840/11/190514/Σ. 187/30.1.2004/ΥΠΕΘΑ/ 
ΓΓΟΣΑΕ/ΔΠ καιΔΜ/ΤΜ. ΠΟΑ. ΠΡΟΣ. 

στ. Την υπ’ αριθμ 177026/17.3.2004 Κοινή Απόφαση 
Πρωθυπουργού και Υπουργού Εθνικής Άμυνας, «Ανάθε¬ 
ση Αρμοδιοτήτων Υπουργού Εθνικής Άμυνας στους Υφυ¬ 
πουργούς Εθνικής Άμυνας» (ΦΕΚ517/τ. Β'). 

ζ. Την ανάγκη αντιμετώπισης των εκτάκτων, εποχιακών 
ή όλως απροβλέπτων υπηρεσιακών αναγκών, αποφασί¬ 
ζουμε: 

2. Εγκρίνουμε την υπερωριακή, νυχτερινή και εξαιρέσι¬ 
μων ημερών εργασία εκατόν ογδόντα (180) Μονίμων 
Υπαλλήλων και δέκα (10) επί συμβάσει του ΥΕΘΑ/ 
ΓΓΟΣΑΕ για το Β' Εξάμηνο του 2004, για την αντιμετώπι¬ 
ση των εκτάκτων, εποχιακών ή όλως απρόβλεπτων υπη¬ 
ρεσιακών αναγκών, της νεοσύστατης Γενικής Γραμματεί- 
ας Οικονομικού Σχεδιασμού και Αμυντικών Επενδύσεων 
του Υπουργείου Εθνικής Άμυνας, όπως πιο κάτω: 

α. Υπερωριακή εργασία (απογευματινή, μέχρι είκοσι μία 
(21.000) χιλιάδες. 

β. Για Κυριακές - Εξαιρέσιμες - Βάρδιες και νυχτερινή 
εργασία δώδεκα (12.000) χιλιάδες. 

3. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης και είναι διαθέ¬ 
σιμα γιατο Β' Εξάμηνο του 2004, ήτοι για τον ΚΑΕ 0511 πο¬ 
σού 103129,47 ευρώ και ΚΑΕ 512 ποσού 90.752,52 ευρώ, 
σε καμμία περίπτωση δεν μπορεί να υπερβεί τις εγγε¬ 
γραμμένες πιστώσεις στους οικείους αριθμούς προϋπο¬ 
λογισμού της ΓΓΟΣΑΕ έτους 2004, όπως αυτές θα δια¬ 
μορφωθούν με το ποσοστό αποδέσμευσης που θα εγκρι- 
θεί. 

4. Τα ποσά που διατίθενται για κάθε μηνιαία έγκριση θα 
πρέπει να βρίσκονται εντός των ορίων της ποσοστιαίας 
αποδέσμευσης των πιστώσεων για κάθε ΚΑΕ από το 
Υπ.Οικονομίας και Οικονομικών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2004 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΜΙΧΑΛΟΛΙΑΚΟΣ 

-♦- 

Αριθ. Α/Οικ 17228/461/Φ 9.2 (2) 

Ακύρωση Ανοικτού Διαγωνισμού για την ανάθεση του έρ¬ 
γου του Συμβούλου Επικοινωνίας για την υλοποίηση 
του έργου «Ενέργειες Πληροφόρησης και Δημοσιότη¬ 
τας από τη Γενική Γραμματεία Βιομηχανίας (ΓΓΒ) για 
το ΕΠΑΝ, ΚΠΣ 2000 - 2006». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του Ν. 1558/1985 «Κυβέρνηση και Κυβερνητικά όρ¬ 
γανα» όπως αυτός τροποποιήθηκε και συμπληρώθηκε 
από το Ν. 2081/1992 (ΦΕΚ89Α). 

2. Του Π.Δ. 229/1986 (ΦΕΚ 96/Α) «Σύσταση και Οργά¬ 
νωση της Γενικής Γραμματείας Βιομηχανίας» όπως τρο¬ 
ποποιήθηκε με το Π.Δ. 396/1989 (ΦΕΚ 172Α) «Οργανι¬ 
σμός της Γ ενικής Γ ραμματείας Βιομηχανίας» και το Π.Δ. 
189/1995 (ΦΕΚ99/Α) «Συμπλήρωση και τροποποίηση δια¬ 
τάξεων» του Π.Δ. 396/1989. 

3. Του άρθρου 28 παρ. α’του Ν. 2081/1992 (ΦΕΚ 154/Α) 
όπως αντικαταστάθηκε από το άρθρο 2 του Ν. 2438/1996 
(ΦΕΚ211/Α). 

4. Το άρθρο 40 του Ν. 849/1978 (ΦΕΚ232/Α/1978), όπως 
τροποποιήθηκε με το άρθρο 8 του Ν. 2129/1993 (ΦΕΚ 
57/Α/1993). 

5. Του Ν. 2362/1995 (ΦΕΚ 247/Α/27.11.1995) «Περί Δη¬ 
μοσίου Λογιστικού». 

6. Του Π.Δ. 327/1995 (ΦΕΚ 176 Α) «Όροι και διαδικασίες 
για την ανάθεση εκτέλεσης και χρηματοδότησης έργων, 
μελετών και υπηρεσιών που προβλέπονται στο πρόγραμμα 
του Υπουργείου Βιομηχανίας, Ενέργειας και Τεχνολογίας» 
και ιδίως των άρθρων 5.1,6 και 7, σύμφωνα με τις οποίες 
προβλέπεται η ακύρωση του διαγωνισμού αν κριθεί από 
την αρμόδια Γνωμοδοτική Επιτροπή ότι η υποβληθείσα ή 
υποβληθείσες προσφορές δεν είναι συμφέρουσες. 

7. Το Π.Δ. 27/1.2.1996 (ΦΕΚ 19 Α) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

8. Του Π.Δ. 261/1997 (ΦΕΚ 186Α) «Γιατη διαφάνεια στη 
διαφημιστική προβολή του Δημοσίου και του ευρύτερου 
δημόσιου τομέα από τα έντυπα και ηλεκτρονικά μέσα ενη¬ 
μέρωσης». 

9. Του Ν. 2522/1997 (ΦΕΚ 178Α) «Δικαστική προστασία 
κατά το στάδιο που προηγείται της σύναψης συμβάσεως 
δημοσίων έργων, κρατικών προμηθειών και υπηρεσιών 
σύμφωνα με την οδηγία 8916651 ΕΟΚ». 

10. Του Π.Δ. 346/1998 (ΦΕΚ 230 Α) «Προσαρμογή της Ελ¬ 
ληνικής νομοθεσίας για τις δημόσιες συμβάσεις υπηρεσιών 
προς τις διατάξειςτης Οδηγίας 92/50/ΕΟΚτου Συμβουλίου 
της 18ης Ιουλίου 1998» όπως τροποποιήθηκε και ισχύει. 

11. Του Ν. 2860/2000 (ΦΕΚΑ251) «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις». 

12. Την υπ’ αριθ. Δ13/Φ5.27/18038/8.12.2000 Κοινή 
Υπουργική Απόφαση «Σύσταση Ειδικής Γ ραμματείας για 


την Ανταγωνιστικότητα και σύσταση Ειδικής Υπηρεσίας 
Διαχείρισης Επιχειρησιακού Προγράμματος «Ανταγωνι¬ 
στικότητα». 

13. Την υπ’ αριθ Ό (2001)550/14.3.2001 απόφαση της 
Επιτροπής της Ευρωπαϊκής Ένωσης για την έγκριση του 
Επιχειρησιακού Προγράμματος «Ανταγωνιστικότητα» και 
ειδικότερα τις διατάξεις εφαρμογής Κεφ. 4. 

14. Του Π.Δ. 4/2002 (ΦΕΚ 3Α) «Εκτέλεση ενεργειών τε¬ 
χνικής βοήθειας στήριξης και διαχείριση αντίστοιχων πό¬ 
ρων». 

15. Την αριθμ. 172354/ΕΥΣ 1640/30.5.2002 Απόφαση 
του Υφυπουργού Οικονομίας και Οικονομικών με την 
οποία εγκρίνεταιτο ετήσιο πρόγραμμα Τεχνικής Βοήθει- 
αςτης Ειδικής Υπηρεσίας Διαχείρισης του Ε.Π. «Ανταγω¬ 
νιστικότητα» - Υποπρόγραμμα Α' και Β', για το έτος 2002. 

16. Την αριθμ. 1466/ΕΥΣ105/17.1.2002 Απόφαση του 
Υφυπουργού Οικονομίας και Οικονομικών περί καθορι¬ 
σμού των στοιχείων που περιλαμβάνονται στο ετήσιο 
πρόγραμμα ενεργειών Τεχνικής Βοήθειας - Στήριξης, τη 
Διαδικασία υποβολής και έγκρισής του καθώς και κάθε 
αναγκαία λεπτομέρεια σύμφωνα με το άρθρο 12 παρ. 3 
του Ν. 2860/2000. 

17. Την αριθμ. 3260/ΕΥΔ - ΕΠΑΝ/6.7.2002 Απόφαση του 
Υφυπουργού Ανάπτυξης για την μεταβίβαση αρμοδιότη¬ 
τας ανάθεσης και εκτέλεσης ενεργειών Τεχνικής Βοήθει¬ 
ας χρηματοδοτούμενων από αμιγώς εθνικούς πόρους - 
Υποπρόγραμμα Β', στη Γ ενική Γ ραμματεία Βιομηχανίας. 

18. Την αριθμ. 19991/109/Φ1/21.11.2002 Απόφαση του 
Υφυπουργού Ανάπτυξης «Ανάθεση της υλοποίησης ενερ¬ 
γειών του ετήσιου προγράμματος Τεχνικής Βοήθειας - 
Στήριξης χρηματοδοτούμενων (Μέτρο 9.1 του ΕΠΑΝ) και 
χρηματοδοτούμενων από αμιγώς Εθνικούς πόρους, στις 
Διευθύνσεις της Γ ενικής Γ ραμματείας Βιομηχανίας. 

19. Την αριθμ. Α/οικ7304/195/Φ9.ΕΠΑΝ/15.4.2003 από¬ 
φαση του Υφυπουργού Ανάπτυξης για ανάθεση της εκτέ¬ 
λεσης και παρακολούθησης των ενεργειών των Μέτρων 
9.1 Τεχνική Βοήθεια (ΕΤΠΑ) και 9.2 Τεχνική Βοήθεια (ΕΚΤ) 
του ΕΠΑΝ καθώς και της Εθνικής Τεχνικής Βοήθειας στο 
Αυτοτελές Γ ραφείο Διαχείρισης Κοινοτικών Προγραμμά¬ 
των. 

20. Την υπ’ αριθ. 7304/Β1/9.1.2/5123/9.9.2003 απόφαση 
ένταξης της πράξης με τίτλο «Ενέργειες Πληροφόρησης 
και Δημοσιότητας από τη ΓΓΒ για το Ε.Π.ΑΝ.» στο Μέτρο 
9.1 του Ε.Π.ΑΝ και την υπ'αριθμ. 11151/Β3/1356 - 
12.12.2003 απόφαση ένταξης της πράξης με τίτλο «Ενέρ¬ 
γειες Πληροφόρησης και Δημοσιότητας από τη ΓΓΒ για 
το ΕΠΑΝ» στο Μέτρο 9.2 του ΕΠΑΝ. 

21. Την Α/οικ.20653/625/Φ9.2-3.11.2003 Απόφαση του 
Υφυπουργού Ανάπτυξης για τηνπροκήρυξη του Ανοικτού 
Διαγωνισμού για την επιλογή αναδόχου του έργου 
«Ενέργειες Πληροφόρησης και Δημοσιότητας από τη Γε¬ 
νική Γ ραμματεία Βιομηχανίας (ΓΓΒ) για το ΕΠΑΝ». 

22. Τους όρους της σχετικής, υπό στοιχεία, Ε2050/1 
Προκήρυξης και ιδίως αυτούς της παραγράφου 5.14, 
στοιχεία α' και β', που προβλέπουν την ακύρωση του δια¬ 
γωνισμού όταν, αντιστοίχως, το αποτέλεσμα του διαγωνι¬ 
σμού κριθεί αιτιολογημένα μη ικανοποιητικό και όταν, κα¬ 
τά την κρίση της Επιτροπής Διαγωνισμού ο ανταγωνισμός 
υπήρξε ανεπαρκής. 

23. Την4145/150/Φ9.2-3.3.2004 Κατακύρωσητου Ανοι¬ 
κτού Διαγωνισμού για την ανάθεση του έργου του Συμ¬ 
βούλου Επικοινωνίας για την υλοποίηση του έργου 
«Ενέργειες Πληροφόρησης και Δημοσιότητας από τη Γε¬ 
νική Γ ραμματεία Βιομηχανίας για το ΕΠΑΝ». 

24. Το Π.Δ. 122/17.3.2004 «Ανασύσταση του Υπουργεί¬ 
ου Τουρισμού» (ΦΕΚ85/Α/17.3.2004). 

25. Το Π.Δ. 121/10.3.2004 «Διορισμός Υπουργών και 
Υφυπουργών» (ΦΕΚ84/Α/10.3.2004). 

26. Την υπ' αριθμ. Οικ. 614/5.4.2004 Κοινή Απόφαση του 
Πρωθυπουργού και του Υπουργού Ανάπτυξης σχετικά με 
τον «Διορισμό του Γενικού Γραμματέα στη Γενική Γραμ- 
ματεία Βιομηχανίας του Υπουργείου Ανάπτυξης» (ΦΕΚ 
106/Γ/13.4.2004). 

27. Την υπ' αριθμ. 7154/29.4.2004 (ΦΕΚ 655/Β/5.5.2004) 
απόφαση του Υπουργού Ανάπτυξης με θέμα «Μεταβίβα¬ 
ση στο Γενικό Γραμματέα Βιομηχανίας, στους Γενικούς 
Διευθυντές, στους Διευθυντές και λοιπούς Προϊσταμέ¬ 
νους Υπηρεσιακών μονάδων της Γενικής Γραμματείας 
Βιομηχανίας (ΓΓΒ) του Υπουργείου Ανάπτυξης του δικαι¬ 
ώματος να υπογράφουν «με εντολή Υπουργού». 

28. Τον οδηγό διαδικασιών και επιλέξιμων ενεργειών Τε- 
χνικής Βοήθειας - Στήριξης Κοινοτικού Πλαισίου Στήρι¬ 
ξης 2000 - 2006. 

29. Την Α/οικ. 11131/Φ9.2 - 24.6.2004 Απόφαση του 
Υπουργού Ανάπτυξης με θέμα «Επανασυγκρότηση Επι¬ 
τροπής Παραλαβής και Αξιολόγησης των προσφορών για 
την ανάθεση του έργου «Ενέργειες Πληροφόρησης και 
Δημοσιότητας από τη Γενική Γραμματεία Βιομηχανίας 
(ΓΓΒ) για το ΕΠΑΝ». 

30. Την υπ'αριθμ. 187/2004 γνωμοδότηση της Ολομέ¬ 
λειας του Νομικού Συμβουλίου του Κράτους - Συνεδρία¬ 
ση της 30.4.2004, και ιδιαίτερα τα στοιχεία II 2 α,β,γ που 
αναφέρονται σε αυτή. 

31. Την υπ'αριθμ Α/οικ.2502/9833/Φ9.2 - 29.6.2004 Από¬ 
φαση του Υπουργού Ανάπτυξης με θέμα «Ανάκληση από¬ 
φασης κατακύρωσης του Ανοικτού Διαγωνισμού για την 
επιλογή αναδόχου του έργου «Ενέργειες Πληροφόρησης 
και Δημοσιότητας από τη Γ ενική Γ ραμματεία Βιομηχανίας 
(ΓΓΒ) του ΕΠΑΝ, ΚΠΣ 2000 - 2006». 

32. Την ανάγκη παραλαβής και αξιολόγησης των υπο- 
βληθεισών προσφορών στη Γενική Γ ραμματεία Βιομηχα¬ 
νίας του Υπουργείου Ανάπτυξης και επιλογής Συμβούλου 
Επικοινωνίας προκειμένου να εξασφαλιστεί η διαφάνεια 
μέσα από δράσεις πληροφόρησης, προβολής και δημο¬ 
σιότητας σχετικά με τις δυνατότητες που συνεπάγεται το 
ΕΠΑΝ, αρμοδιότητος ΓΓΒ. 

33. Τα Πρακτικά 1-6 της Επιτροπής Παραλαβής και 
Αξιολόγησης και ιδιαίτερα το Πρακτικό 6 - Συνεδρίαση 
20.7.2004 που περιλαμβάνειτην Εισήγηση της Επιτροπής 
(βαθμολόγηση - αξιολόγηση των προτάσεων και η γνω¬ 
μοδότησή τους). 

34. Το αριθμ. 13130/22.7.2004 έγγραφο του Προέδρου 
της Επιτροπής, με το οποίο διαβιβάστηκαν τα Πρακτικά 
της Επιτροπής στο ΑΓΔΚΠ της Γ ενικής Γ ραμματείας Βιο¬ 
μηχανίας. 

35. Το υπ'αριθμ. 1526/20.8.2004 έγγραφο του Γενικού 
Γ ραμματέα Βιομηχανίας προς την Επιτροπή Διαγωνι¬ 
σμού με θέμα «Ακύρωση Ανοικτού Διαγωνισμού». 

36. Το Πρακτικό 7 - 27.8.2004 της Επιτροπής Παραλα¬ 
βής και Αξιολόγησης των Προσφορών για την Ανάθεση 
του έργου «Ενέργειες Πληροφόρησης και Δημοσιότητας 
από τη Γενική Γραμματεία Βιομηχανίας (ΓΓΒ) για το 
ΕΠΑΝ» σύμφωνα με το οποίο, το μεν υπό μίατυπικώς πα¬ 
ραδεκτή προσφορά δεν υπήρξε ανταγωνισμός και μάλι¬ 
στα επαρκής το δε, ότι η μόνη αξιολογηθείσα προσφορά 
δεν είναι δυνατόν να κριθεί συμφέρουσα. 

37. Το αριθμ. 16305/Φ9.2-30.8.2004 έγγραφο του Προ¬ 
έδρου της Επιτροπής, με το οποίο διαβιβάστηκε το Πρα¬ 


κτικό 7 της Επιτροπής Παραλαβής και Αξιολόγησης στο 
ΑΓΔΚΠ της Γ ενικής Γ ραμματείας Βιομηχανίας. 

38. Το αριθμ. 16309/441/Φ9.2-30.8.2004 έγγραφο του 
Γ ενικού Γ ραμματέα Βιομηχανίας προς τον Υπουργό Ανά¬ 
πτυξης με θέμα «Υποβολή του Πρακτικού Νο 7 - 27.8.2004 
της Επιτροπής Παραλαβής και Αξιολόγησης για την από 
μέρους σας αποδοχή ή μη αυτού». 

39. Τις βασικές αρχές που διέπουν τους δημοσίους 
ανοικτούς διαγωνισμούς, μεταξύ των οποίων και η αρχή 
του επαρκούς ανταγωνισμού, αποφασίζουμε: 

1. Την ακύρωση του ανοικτού διαγωνισμού που προκη¬ 
ρύχθηκε με την αριθμ. Α/οικ 20653/625/Φ9.2 -3.11.2003 
απόφαση του Υφυπουργού Ανάπτυξης για την επιλογή 
αναδόχου του έργου «Ενέργειες Πληροφόρησης και Δη¬ 
μοσιότητας από τη Γ ενική Γ ραμματεία Βιομηχανίας (ΓΓΒ) 
για το ΕΠΑΝ», διότι με μία μόνο τυπικώς παραδεκτή προ¬ 
σφορά δεν υπήρξε στον διαγωνισμό του θέματος αντα¬ 
γωνισμός και μάλιστα επαρκής, σύμφωνα με το νομοθετι¬ 
κό και κανονιστικό πλαίσιο που διέπει το διαγωνισμό αυ¬ 
τό. Επιπλέον, η μία και μόνο αξιολογηθείσα τελικώς 
προσφορά δεν μπορεί να κριθεί ως συμφέρουσα καθώς 
αυτό εξαρτάται πρωτίστως και από την ύπαρξη και άλλων 
προσφορών παραδεκτών, για να καταστεί έτσι δυνατή η 
σύγκριση μεταξύ τους και η επιλογή εξ αυτών της πλέον 
συμφέρουσας. Η σύγκριση αυτή αποτελεί και το κρίσιμο 
στοιχείο για την εξυπηρέτηση του σκοπού του διαγωνι¬ 
σμού και την προστασία των συμφερόντων του Δημοσίου. 

2. Την επαναπροκήρυξη του ανοικτού διαγωνισμού για 
την ανάθεση του έργου του Συμβούλου Επικοινωνίας για 
την υλοποίηση του έργου «Ενέργειες Πληροφόρησης και 
Δημοσιότητας από τη Γενική Γραμματεία Βιομηχανίας 
(ΓΓΒ) για το ΕΠΑΝ, ΚΠΣ 2000 - 2006». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. Υ3α/ΓΠ 62361/03 (3) 

Μεταφορά θέσης κλάδου γιατρών ΕΣΥ από το ΚΥ 
Αλιβερίου στο Γ.Ν. Χαλκίδας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3235/2004/ ΦΕΚ 53 Α'/2004. 

2. Τις διατάξεις του άρθρου 24, του Ν. 3172/2003/ ΦΕΚ 
197Α76.8.2003. 

3. Τις διατάξεις του Ν. 2889/2001 /ΦΕΚ 37 Α/2001. 

4. Τις διατάξεις του άρθρου 28του Ν. 2646/98/ΦΕΚ 236 
Α71998. 

5. Τις διατάξεις της παρ. 2 του άρθρου 1, του Ν. 2469/ 
1997/ΦΕΚ 38 Α'/1997 και το γεγονός ότι από τις διατάξεις 
της απόφασης αυτής δεν θα προκληθεί δαπάνη σε βάρος 
του κρατικού προϋπολογισμού. 

6. Τις διατάξεις των άρθρων 1 και 5 του Ν. 2194/1997/ 
ΦΕΚ34 Α'/1997. 

7. Τις διατάξεις του άρθρου 14, 15 και 17 και 19 του Ν. 
1397 /83/ΦΕΚ143Α783 

8. Το Π.Δ. 103/ 2004/ ΦΕΚ 70 Α73.3.2004 «Περιορισμός 
της συναρμοδιότητας του Υπουργού Εσωτερικών, Δημό¬ 
σιας Διοίκησης και Αποκέντρωσης, κατά την έκδοση διοι¬ 
κητικών πράξεων» 

9. Η αριθμ. 7/27.3.2003 απόφαση ΔΣτου ΠεΣΥΠ Στερε¬ 
ός Ελλάδας. 

10. Την αριθμ. 6 απόφαση της 192ης/24. 6. 2004 Ολομ. 
του ΚΕΣΥ, αποφασίζουμε: 

Μία (1) θέση του κλάδου γιατρών ΕΣΥ, ειδικότητας Γε¬ 
νικής Ιατρικής ή Παθολογίας, με βαθμό ΕΒ', που έχει συ- 
σταθεί με την αριθμ. Υ4α/οικ. 4889/ 95/ ΦΕΚ 673 Β'/1995 
κοινή απόφαση στο ΚΥ Αλιβερίου μεταφέρεται από το εν 
λόγω ΚΥ στο ΓΝ Χαλκίδας, του ΠεΣΥΠ Στερεός Ελλάδας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 12 Αυγούστου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 5421.7/12/04 (4) 

Καθορισμός του τρόπου ελέγχου των λογαριασμών που 
υποβάλλονται στον Οίκο Ναύτου από τον Φαρμακευ¬ 
τικό Σύλλογο Πειραιά κατά το έτος 2004. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 5 του άρθρου 31 του Ν. 
2166/1993 (Α' 137) «Περί ανάπτυξης επιχειρήσεων, διαρ¬ 
ρυθμίσεις στην έμμεση και άμεση φορολογία και άλλες 
διατάξεις». 

2. Τις διατάξεις του άρθρου 29 Ατού Ν. 1558/1985 «Κυ¬ 

βέρνηση και Κυβερνητικά Όργανα» (Α’ 137), το οποίο προ¬ 
στέθηκε με το άρθρο 27του Ν. 2081/1992 «Ρύθμιση του θε¬ 
σμού των Επιμελητηρίων.και άλλες διατάξεις» (Α' 154), 

όπως αντικαταστάθηκε από το άρθρο 1 παρ. 2α του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α' 38). 

3. Την απόφαση της αριθμ. 4687/04/25.2.2004 (θέμα 45ο) 
συνεδρίασης του Διοικητικού Συμβουλίου Οίκου Ναύτου. 

4. Το γεγονός ότι εκκρεμούν στον Ο. Ν. λογαριασμοί 
των Φαρμακείων Πειραιά οι οποίοι δεν έχουν ελεγχθεί, με 
αποτέλεσμα την αδυναμία συντάξεως των ισολογισμών 
Ο. Ν. 

5. Το γεγονός ότι με την απόφαση αυτή δενπροκαλείται 
δαπάνη σε βάρος του Προϋπολογισμού του Ο.Ν., απο¬ 
φασίζουμε: 

1. Την αποδοχή της πρότασης του ΔΣ/ΟΝ, όπως αυτή δια¬ 
τυπώνεται στο απόσπασμα πρακτικών της αριθμ. 
4687/04/25.2.2004 (θέμα 45ο) συνεδρίασήςτου, γιατοντρό- 
πο ελέγχου των λογαριασμών φαρμακείων που υποβάλλο¬ 
νται στον Οίκο Ναύτου μέσω του Φαρμακευτικού Συλλόγου 
Πειραιά κατά το έτος 2004 και καθορίζουμε τα εξής: 

α. Οι λογαριασμοί των φαρμακείων και τα αντίστοιχα τι¬ 
μολόγια που υποβάλλονται, ελέγχονται κάθε μήνα στο 
σύνολο τους, ως και η ορθότητα των αθροίσεων των πο¬ 
σών όλων των συνταγών που μεταφέρονται σε συγκε¬ 
ντρωτικές καταστάσεις ανά Φαρμακείο. 

β. Δειγματοληπτικός έλεγχος, για διαπίστωση της ορθής 
κοστολόγησηςτων συνταγών καιτωνλοιπών στοιχείων, διε- 
νεργείται σε ποσοστό 10%, στους λογαριασμούς που ο 
αριθμός των συνταγών υπερβαίνει ανά μήνα τις 30 και σε 
ποσοστό 33% στους υπόλοιπους λογαριασμούς του έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Ιουνίου 2004 

Ο ΥΠΟΥΡΓΟΣ 

ΜΑΝΩΛΗΣ Κ.ΚΕΦΑΛΟΓΙΑΝΝΗΣ 


Αριθ. 5421.7/11/04 (5) 

Καθορισμός του τρόπου ελέγχου των λογαριασμών που 
υπεβλήθησαν στον Οίκο Ναύτου από τον Φαρμακευτι¬ 
κό Σύλλογο Αττικής για το έτος 2003. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 5 του άρθρου 31 του Ν. 
2166/1993 (Α' 137) «Περί ανάπτυξης επιχειρήσεων, διαρ¬ 
ρυθμίσεις στην έμμεση και άμεση φορολογία και άλλες 
διατάξεις». 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 «Ρύθμιση 

του θεσμού των Επιμελητηρίων.και άλλες διατάξεις» 

(Α' 154), όπως αντικαταστάθηκε από το άρθρο 1 παρ. 2α 
του Ν. 2469/1997 «Περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις» (Α'38). 

3. Την απόφαση της αριθμ. 4687/04/25.2.2004 (θέμα 
46ο) συνεδρίασης του Διοικητικού Συμβουλίου Οίκου 
Ναύτου. 

4. Το γεγονός ότι εκκρεμούν στον Ο. Ν. λογαριασμοίτων 
Φαρμακείων Αττικής οι οποίοι δεν έχουν ελεγχθεί, με απο¬ 
τέλεσμα την αδυναμία συντάξεως των ισολογισμών Ο. Ν. 

5. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Ο. Ν., απο¬ 
φασίζουμε: 

1. Την αποδοχή της πρότασης του ΔΣ/ΟΝ, όπως αυτή 
διατυπώνεται στο απόσπασμα πρακτικών της αριθμ. 
4687/04/25.2.2004 (θέμα 46ο) συνεδρίασής του, για τον 
τρόπο ελέγχου των λογαριασμών φαρμακείων που έχουν 
υποβληθεί στον Οίκο Ναύτου για το έτος 2003 μέσω του 
Φαρμακευτικού Συλλόγου Αττικής και καθορίζουμε τα 
εξής: 

α. Να ελεγχθούν δειγματοληπτικά οι λογαριασμοί δύο 
(2) μηνώντου έτους 2003τωνοποίωντο ποσό που θα απο¬ 
δίδεται στο φαρμακοποιό θα υπερβαίνει τα 900,00 ευρώ 
κατά τον ελεγχόμενο μήνα. 

β. Από τους πιο πάνω λογαριασμούς να ελεγχθούν όλα 
τα αντίστοιχα τιμολόγια που έχουν υποβληθεί καθώς και 
η ορθότητα των αθροίσεων των ποσών όλων των συντα¬ 
γών που μεταφέρονται στις αντίστοιχες συγκεντρωτικές 
καταστάσεις. 

γ. Στους ίδιους λογαριασμούς να διενεργηθεί δειγμα¬ 
τοληπτικός έλεγχος σε ποσοστό 20% για τη διαπίστωση 
της ορθής κοστολόγησης των συνταγών και των λοιπών 
στοιχείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Ιουνίου 2004 

Ο ΥΠΟΥΡΓΟΣ 

ΜΑΝΩΛΗΣ Κ.ΚΕΦΑΛΟΓΙΑΝΝΗΣ 
-♦- 

Αριθ. 46245 (6) 

Συγχώνευση Νομικών Προσώπων του Δήμου Γλυφάδας 
με την επωνυμία, «Δημοτικός Παιδικός Σταθμός Γλυ¬ 
φάδας», με το Ν.Π. «Δημοτικοί Παιδικοί Σταθμοί Γλυ¬ 
φάδας» και το Ν.Π. «Παιδικός Σταθμός (πρώην ΙΒΣΑ) 
Δήμου Γλυφάδας σε ένα ενιαίο Ν.Π. με το όνομα «Δη¬ 
μοτικοί Παιδικοί Σταθμοί Γλυφάδας».. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Την αριθμ. 18711/4.5.1999 απόφαση του Γενικού 

Γραμματέα Περιφέρειας Αττικής που δημοσιεύθηκε στο 
Φ.Ε.Κ. 885/26.5.1999 τ.Β', και αφορά τη σύσταση ιδίου 
Ν.Π. στο Δήμο Γλυφάδας με το όνομα «Δημοτικός Παιδι¬ 
κός Σταθμός Γλυφάδας». 

2. Την αριθμ. 21346/5.4.2001 απόφαση Γενικού Γραμ¬ 
ματέα Περιφέρειας Αττικής που δημοσιεύθηκε στο Φ.Ε.Κ. 
399/9.4.2001 τ.Β', και αφορά στην προσαρμογή της συ¬ 
στατικής πράξης του Ν.Π. «Κρατικοί Παιδικοί Σταθμοί Α' 
Β' ΚΠΣ Γλυφάδας» στις διατάξεις του Δημοτικού και Κοι¬ 
νοτικού Κώδικα και τη σύσταση ιδίου νομικού προσώπου 
με το όνομα «Δημοτικοί Παιδικοί Σταθμοί Γλυφάδας». 

3. Την αριθμ. 32642/30.6.2003 απόφαση του Γενικού 
Γ ραμματέα Περιφέρειας Αττικής που δημοσιεύθηκε στο 
Φ.Ε.Κ. 1015/24.7.2003 τ.Β'και αφορά στη σύσταση ιδίου 
νομικού προσώπου με την επωνυμία «Παιδικός Σταθμός 
(πρώην ΙΒΣΑ) Δήμου Γλυφάδας». 

4. Τις διατάξεις του άρθρου 203 του Π .Δ. 410/1995 «ΔΗ¬ 
ΜΟΤΙΚΟΣ ΚΟΙΝΟΤΙΚΟΣ ΚΩΔΙΚΑΣ». 

5. Την αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής ΦΕΚ 1693/ 
18.11.2003 τ. Β' «Μεταβίβαση αρμοδιοτήτων και εξουσίας 
υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» απο¬ 
φάσεων, εγγράφων και άλλων πράξεων στον Γενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

6. Την αριθμ. 235/2004 απόφαση του Δημοτικού Συμ¬ 
βουλίου Γλυφάδας που αφορά στη συγχώνευση ιδίων 
Νομικών Προσώπων του Δήμου Γλυφάδας με την επωνυ¬ 
μία, «Δημοτικός Παιδικός Σταθμός Γλυφάδας», με το Ν.Π. 
«Δημοτικοί Παιδικοί Σταθμοί Γλυφάδας» και το Ν.Π. «Παι¬ 
δικός Σταθμός (πρώην ΙΒΣΑ) Δήμου Γλυφάδας σε ένα ενι¬ 
αίο Ν.Π. με το όνομα «Δημοτικοί Παιδικοί ΣταθμοιΤλυφά- 
δας», αποφασίζουμε: 

1. Συστήνουμε στο Δήμο Γλυφάδας του Νομού Αττικής 
Νομικό Πρόσωπο με την επωνυμία «Δημοτικοί Παιδικοί 
Σταθμοί Γλυφάδας», το οποίο διέπεται από τις διατάξεις 
του άρθρου 203του Π.Δ. 410/1995 (Δ.Κ.Κ.). Στο ανωτέρω 
Ν.Π. περιλαμβάνονται τα Ν.Π. α) «Δημοτικός Παιδικός 
Σταθμός Γλυφάδας», β) «Δημοτικοί Παιδικοί Σταθμοί Γλυ¬ 
φάδας» και γ) «Παιδικός Σταθμός (πρώην ΙΒΣΑ) Δήμου 
Γλυφάδας». 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Α. Η παροχή ενιαίας προσχολικής αγωγής σύμφωνα με 
τα πλέον σύγχρονα επιστημονικά δεδομένα. 

Β. Η βοήθεια στα παιδιά ώστε να αναπτυχθούν ολό¬ 
πλευρα, σωματικά, νοητικά, συναισθηματικά και κοινωνι¬ 
κά. 

Γ. Η εξάλειψη των διαφορών που τυχόν προκύπτουν 
από το πολιτιστικό, οικονομικό και μορφωτικό επίπεδο 
των γονέων τους. 

Δ. Η εξυπηρέτηση των γονέων και παράλληλα η ευαι- 
σθητοποίησης τους πάνω σε θέματα σύγχρονης παιδα¬ 
γωγικής και ψυχολογίας. 

Ε. Η βοήθεια στα παιδιά προσχολικής ηλικίας για την 
ομαλή μετάβαση τους από το οικογενειακό στο σχολικό 
περιβάλλον. 

ΣΤ. Η βοήθεια στα παιδιά προσχολικής ηλικίας για την 
ομαλή μετάβαση τους από το οικογενειακό στο σχολικό 
περιβάλλον. 

Ζ. Η παροχή ημερήσιας διατροφής και φροντίδας στα 
παιδιά που φιλοξενούν, τηρώντας τους κανόνες υγιεινής 
και ασφάλειας. 


3. ΠΟΡΟΙ του ΝΟΜΙΚΟΥ ΠΡΟΣΩΠΟΥ είναι: 

α) Η ετήσια επιχορήγηση του Υπουργείου Εσωτερικών, 
Δημόσιας Διοίκησης και Αποκέντρωσης. 

β) Επιχορηγήσεις και κάθε είδους παροχή από το Κρά¬ 
τος ή από οποιοδήποτε άλλο οργανισμό, Νομικό ή Φυσι¬ 
κό Πρόσωπο, είτε απευθείας προς το Νομικό Πρόσωπο 
είτε προς το Δήμο Γλυφάδας για λογαριασμό του. 
γ) Η Ετήσια επιχορήγηση του Δήμου Γλυφάδας, 
δ) Κάθε είδους προσφορές, συνδρομές, εισφορές, δω¬ 
ρεές, κληρονομιές και κληροδοσίες. 

ε) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
στ) Οι πρόσοδοι από την υπηρεσία του. 
ζ) Έκτακτες επιχορηγήσεις του Δήμου Γλυφάδας προς 
το Νομικό Πρόσωπο. 

4. ΠΕΡΙΟΥΣΙΑ του ΝΟΜΙΚΟΥ ΠΡΟΣΩΠΟΥ είναι: 

Η ακίνητη και κινητή περιουσία των Ν.Π. α) «Δημοτικός 
Παιδικός Σταθμός Γλυφάδας», β) «Δημοτικοί Παιδικοί 
Σταθμοί Γλυφάδας» και γ) «Παιδικός Σταθμός (πρώην 
ΙΒΣΑ) Δήμου Γλυφάδας» η οποία περιέρχεται στο νέο Νο¬ 
μικό Πρόσωπο. Κάθε άλλη κινητή ή ακίνητη που τυχόν 
αφιερώνεται. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ. Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

Από τις διατάξεις της απόφασης αυτής δεν προκαλείται 
επιπλέον δαπάνη σε βάροςτου προϋπολογισμού του Γλυ¬ 
φάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 44663 (7) 

Σύσταση Νομικού Προσώπου στο Δήμο Αιγάλεω Νομού 
Αττικής με την επωνυμία «32η Σχολική Επιτροπή Δή¬ 
μου Αιγάλεω». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις της παραγράφου 8-15 του άρθρου 5 
του Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 100). 

2. Την παράγραφο 8 του άρθρου 9 του Ν. 2640/1998 
(Φ.Ε.Κ. 206/1998 τ.Α'). 

3. Την αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/ 
18.11.2003 τ.Β' «Μεταβίβαση αρμοδιοτήτων και εξουσίας 
υπογραφής «ΜΕ ΕΝΤΟΛΗ ΓΕΝΙΚΟΥ - ΓΡΑΜΜΑΤΕΑ» απο¬ 
φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

4. Την αριθμ. 362/2003 απόφαση του Δημοτικού Συμ¬ 
βουλίου Αιγάλεω, που αφοράτη σύσταση του Ν.Π. με την 
επωνυμία «32η Σχολική Επιτροπή Δήμου Αιγάλεω»(19ο 
Δημοτικό Σχολείο και 30ο Νηπιαγωγείο), αποφασίζουμε: 




18620 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Συστήνουμε στο Δήμο Αιγάλεω του Νομού Αττικής 
Νομικό Πρόσωπο με το όνομα «32η Σχολική Επιτροπή» η 
οποία περιλαμβάνει το 19ο Δημοτικό Σχολείο και 30ο Νη¬ 
πιαγωγείο, το οποίο διέπεται από τις διατάξεις του άρ¬ 
θρου 203του Π.Δ/τος 410/1995. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας των αντίστοιχων σχο¬ 
λείων (θέρμανση, φωτισμός, ύδρευση, τηλέφωνο, αποχέ¬ 
τευση, αγορά καυσίμων κ.λπ.). 
β) Η καταβολή της αμοιβής των καθαριστριών, 
γ) Η εκτέλεση έργων για την επισκευή και συντήρηση 
του σχολικού κτιρίου και κάθε είδους εξοπλισμό τους. 

δ) Η υποβολή εισηγήσεων προς την αρμόδια Διεύθυνση 
Εκπαίδευσης για τον εφοδιασμό από τον Οργανισμό Σχο¬ 
λικών Κτιρίων του σχολείου με έπιπλα και εξοπλιστικά εί¬ 
δη και από το Υπουργείο ΕΘΠ με βιβλία για τη σχολική βι¬ 
βλιοθήκη. 

ε) Η ανάθεση της λειτουργίας του Σχολικού Κυλικείου 
και η διαχείριση των εσόδων που προέρχονται από αυτό. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

3. Πόροι του Νομικού Προσώπου είναι: 
α. Η ετήσια επιχορήγηση του Δήμου, 
β. Η ετήσια επιχορήγηση του Κράτους. 

γ)Τα έσοδα από την εκμετάλλευση του σχολικού κυλι¬ 
κείου. 

δ. Κάθε είδους εισφορές, δωρεές, κληρονομιές, κληρο¬ 
δοσίες. 

ε. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

στ. Οι πρόσοδοι από τη σχολική περιουσία και το προϊ¬ 
όν εκποίησης περιουσιακών στοιχείων, 
ζ. Κάθε άλλη νόμιμη πρόσοδος. 

Το Νομικό Πρόσωπο εκπροσωπείται σταΔικαστήρια και 
σε κάθε Δημόσια Αρχή από τον Πρόεδρο της και όταν αυ¬ 
τός απουσιάζει ή κωλύεται από τον Αντιπρόεδρό της. 

- Κάλυψη δαπάνης 

Από τις διατάξεις αυτής της απόφασης δενπροκαλείται 
επιπλέον δαπάνη σε βάρος του προϋπολογισμού του Δή¬ 
μου Αιγάλεω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 42991 (8) 

Τροποποίηση της αριθμ. 10257/26.5.1992 απόφασης 
του Νομάρχη Δυτ. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την αριθμ. 10257/26.5.1992 απόφαση του Νομάρχη 
Δυτ. Αττικής που δημοσιεύτηκε στο Φ.Ε.Κ. 329/5.6.1993 
τ.Β', και αφορά στη σύσταση στο Δήμο Χαϊδαρίου Νομικού 
Προσώπου με την επωνυμία «Σχολική Επιτροπή 8ου, 11ου 
Δημοτικού Σχολείου, και 8ου Νηπιαγωγείου Δήμου Χαϊδα- 
ρίου», η οποία δημοσιεύτηκε στο Φ.Ε.Κ. 368/5.6.1992τ. Β'. 

2. Την παράγραφο 8 του άρθρου 9 του Ν. 2640/1998 
(Φ.Ε.Κ. 206/1998 τ.Α'). 

3. Την αριθμ. οικ. 16978/12.11.2003 απόφαση του Γ ενικού 
Γραμματέα Περιφέρειας Αττικής, ΦΕΚ 1693/ 18.11.2003 


τ.Β' «Μεταβίβαση αρμοδιοτήτων και εξουσίας υπογραφής 
«ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγ¬ 
γράφων και άλλων πράξεων στον Γενικό Διευθυντή Περι¬ 
φέρειας, στους προϊστάμενους των Διευθύνσεων Αυτοδιοί¬ 
κησης - Αποκέντρωσης, Τοπικής Αυτοδιοίκησης και Διοίκη¬ 
σης Αν. Αττικής - Δυτ. Αττικής - Πειραιώς και στους 
Προϊσταμένους των τμημάτων των Διευθύνσεων αυτών. 

4. Την αριθμ. 449/2004 απόφαση του Δημοτικού Συμ¬ 
βουλίου Χαϊδαρίου, που αφορά τη τροποποίηση του Ν.Π. 
με την επωνυμία «Σχολική Επιτροπή 8ου Δημοτικού Σχο¬ 
λείου και 8ου Νηπιαγωγείου Δήμου Χαϊδαρίου», αποφα¬ 
σίζουμε: 

Τροποποιούμε τα άρθρα 1 και 3 της αριθμ. 10257/ 
26.5.1992 απόφασης του Νομάρχη Δυτ. Αττικής ως εξής: 

1. Συστήνουμε στο Δήμο Χαϊδαρίου του Νομού Αττικής 
Νομικό Πρόσωπο με την επωνυμία «Σχολική Επιτροπή 
8ου Δημοτικού Σχολείου Χαϊδαρίου». 

3. Το Νομικό Πρόσωπο διοικείται από δμελές Διοικητικό 
Συμβούλιο, το οποίο αποτελείται από τους εξής : 

- Τον εκάστοτε Δήμαρχο ή άλλο μέλος, αιρετόή μη, που 
ορίζεται από αυτόν ως Πρόεδρο. 

- Ένα (1) Δημοτικό Σύμβουλο. 

- Τον εκάστοτε Δ/ντη του 8ου Δημοτικού ή τον αναπλη¬ 
ρωτή του. 

- Τον εκάστοτε εκπρόσωπο Συλλόγου Γονέων και Κηδε- 
μόνωντου Σχολείου ή τον αναπληρωτή του. 

- Έναν (1) δημότη ή κάτοικο του Δήμου με αξιόλογη 
δράση και γνώση για τα ζητήματα της παιδείας, που ορί¬ 
ζεται από τη Δημοτικό Συμβούλιο. 

Κατά τα λοιπά ισχύει ως έχει η αριθμ. 10257/26.5.1992 
απόφαση του Νομάρχη Δυτ. Αττικής. 

- Κάλυψη δαπάνης: 

Από τις διατάξεις αυτής της απόφασης προκαλείται επι¬ 
πλέον δαπάνη σε βάρος του Κ.Α. 21-21-9-1 τον προϋπο¬ 
λογισμού του Δήμου Χαϊδαρίου ύψους 10.000 ευρώ περί¬ 
που για το τρέχον οικονομικό έτος και 20.000 ευρώ περί¬ 
που για καθένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 07/ΔΤΑ/11108 (9) 

Τροποποίηση της αριθμ. 07 ΔΤΑ/5383/12.7.1999 συστατι¬ 
κής πράξης του Νομικού Προσώπου 7η Σχολική Επι¬ 
τροπή του Δήμου Περάματος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 9 του Ν. 2503/1997 «Διοί¬ 
κηση, Οργάνωση, στελέχωση Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 16 του Ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

3. Τις διατάξεις του άρθρου 203 του Π.Δ. 410/1995. 

4. Την 16978/12.11.2003 (ΦΕΚ/1693/Β') απόφαση σχετι¬ 
κά με μεταβίβαση αρμοδιοτήτων και εξουσίας υπογραφής. 

5. Την 14139/14.5.1991 απόφασή μας που δημοσιεύτη¬ 
κε στο ΦΕΚ 522/7/91 τ/χ Β', με την οποία συστάθηκε ίδιο 
Νομικό Πρόσωπο με το όνομα «7η Σχολική Επιτροπή 1ου 
και 2ου Γυμνασίου/Λυκείου και Τεχνικού Λυκείου Δ. Περά¬ 
ματος» (101/1991 απόφαση Δ.Σ. Περάματος). 

6. Την 07ΔΤΑ/5383/12.7.1999 απόφασή μας σχετικά με 
την τροποποίηση του οικείου Νομικού Προσώπου ως 
προς την επωνυμία. 

7. Την 114/2004 απόφαση του Δημοτικού Συμβουλίου 
Περάματος, αποφασίζουμε: 

Τροποποιούμε στην 07ΔΤΑ/5383/12.7.1999 απόφασή 
μας σχετικά με τη σύσταση του Νομικού Προσώπου «7η 
Σχολική Επιτροπή 1 ου και 2ου Γυμνασίου/Λυκείου και Τε¬ 
χνικού Λυκείου Δ. Περάματος» την παρ. (α) ως προς τη 
σύνθεση καιτη διοίκηση λόγω της λειτουργίας Εσπερινού 
Λυκείου ως εξής: 

Συστήνει Σχολική Επιτροπή με την επωνυμία «7η Σχολι¬ 
κή Επιτροπή 1ου και3ου Γυμνασίου, 1ου Ενιαίου Λυκείου, 
Εσπερινού Γυμνασίου και Εσπερινού Λυκείου Δ.Περάμα¬ 
τος», το οποίο θα διοικείται από 17μελές Δ.Σ. δηλαδή: 

α) Τέσσερις εκπρόσωποιτου Δήμου ένας έκτων οποίων 
με απόφαση του Δ.Σ. θα ορισθεί ως πρόεδρος. 

β) Ένα Διευθυντή από κάθε σχολείο 

γ) Ένα εκπρόσωπο από κάθε σύλλογο Γονέων και Κη¬ 
δεμόνων. 

δ) Ένα εκπρόσωπο της μαθητικής κοινότητας κάθε σχο¬ 
λείου. 

Η θητεία του πρώτου Δ.Σ. του Νομικού Προσώπου λή¬ 
γει με την λήξη της παρούσας δημοτικής περιόδου. 

Η θητεία των μελών Δ.Σ. ακολουθείτη δημοτική περίοδο. 

Από την απόφαση αυτή δεν προκαλείται καμία δαπάνη 
σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Σεπτεμβρίου 2004 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-*- 

Αριθ. 11747 (10) 

Καθιέρωση υπερωριακής απασχόλησης σε υπαλλήλους 
του Δήμου Κερκυραίων για το χρονικό διάστημα έως 
31.12.2004. 

Ο ΔΗΜΑΡΧΟΣ ΚΕΡΚΥΡΑΙΩΝ 

Έχοντας υπόψη: 

1. Τις διατάξεις του άρθρου 114 του Π. Δ. 410/1995 « πε¬ 
ρί Δημοτικού και.Κοινοτικού Κώδικα». 

2. Τις διατάξεις της παραγρ. 2 του άρθρου 106 του Ν. 
1188/1981, όπως αυτή αντικαταστάθηκε μετηνπαράγρα- 
φο 10 του άρθρου 12 του Ν. 2503/1997. 

3. Τις διατάξειςτου άρθρου 16ταυ Ν. 3205/2003. 

4. Ότι στο Δημοτικό προϋπολογισμό του τρέχοντος 
έτους είναι, γραμμένη η σχετι/κή πίστωση με Κ. Α. 
75/113.1 για υπερωριακή απασχόληση του προσωπικού 
της νησίδας Βίδο. 

5. Τις αυξημένες ανάγκες που παρουσιάζονται στη νη¬ 
σίδα Βίδο λόγω των έργων που γίνονται και των κατασκη¬ 
νώσεων που λειτουργούν, οι. οποίες δεν μπορούν να αντι- 
μετωπισθούναπότο υπηρετούνπροσωπικόεντόςτου κα¬ 
νονικού ωραρίου, χρειάζεται η καθιέρωση υπερωριακής 
απασχόλησης με αμοιβή και μέσα στα πλαίσια της προ- 
βλεφθείσας στον προϋπολογισμό του έτους 2004, απο¬ 
φασίζουμε: 

Καθιερώνουμε υπερωριακή απασχόληση με αμοιβή μέ¬ 
σα στα όρια που προβλέπουν οι διατάξεις του άρθρου 16 
του Ν. 3205/2003 για την αντιμετώπιση των αναφερομέ- 
νων ανωτέρω υπηρεσιακών αναγκών για το χρονικό διά¬ 
στημα έως 30.12.2004 για δύο υπαλλήλους της νησίδας 
Βίδο. 


Η προσφορά της υπερωριακής απασχόλησης θα γίνε¬ 
ται καθημερινά και ώρες από 14.00 έως 24.00 και, κατά τις 
Κυριακές και αργίες εξαιρέσιμες ημέρες σύμφωνα με το 
εκάστοτε καθοριζόμενο πρόγραμμα της νησίδας Βίδο 
απασχολουθένων κατά ημέρα υπαλλήλων. 

Συνολικά δεν θα ξεπεραστούν οι 720 ώρες απογευματι¬ 
νής απασχόλησης και οι 190 υπερωριακής απασχόλησης 
αργιών, εξαιρέσιμων και νυχτερινών. 

Στον Προϊστάμενο των Τεχνικών Υπηρεσιών ανατίθεται 
η ευθύνη παρακολούθησης της εν λόγω απασχόλησης 
που δεν πρέπει να ξεπερνά το όριο της σχετικής πίστωσης 
με Κ. Α. 75/113. 1 που εγγράφεται στον προϋπολογισμό 
του έτους 2004, ύψους 20.000,00 ευρώ. 

Η απόφαση αυτή ισχύει ένα (1) μήνα πριν από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Σεπτεμβρίου 2004 
Ο Δήμαρχος 
ΙΩΑΝΝΗΣ ΤΡΕΠΕΚΛΗΣ 
-♦- 

Αριθ. 20/4116 (11) 

Καθιέρωση Υπερωριακής Εργασίας για ένα υπάλληλο 
του Δήμου Περάματος Νομού Ιωαννίνων. 

Ο ΔΗΜΑΡΧΟΣ ΠΕΡΑΜΑΤΟΣ ΝΟΜΟΥ ΙΩΑΝΝΙΝΩΝ 

Έχοντας υπόψη: 

1. Τις διατάξειςτου άρθ. 16του Ν. 3205/2003 Μισθολο- 
γικές ρυθμίσεις λειτουργιών και υπαλλήλων του Δημοσί¬ 
ου Ν.Π.Δ.Δ. και Ο.Τ.Α μονίμων στελεχώντων Ενόπλων Δυ¬ 
νάμεων και αντιστοίχων της Ελληνικής Αστυνομίας και Λι¬ 
μενικού Σώματος και άλλες συναφείς διατάξεις, που 
δημοσιεύθηκε στο ΦΕΚ Τεύχος πρώτο Φ 297/23.12.2003. 

2. Τις διατάξεις της παρ. 10 του άρθρου 12 του Ν. 
2523/1997 «Διοίκηση Οργάνωση στελέχωση Περιφέρει¬ 
ας, ρύθμιση θεμάτων για την τοπική αυτοδιοίκηση και άλ¬ 
λες διατάξεις» που δημοσιεύθηκε στο ΦΕΚ Τεύχος Πρώ¬ 
το Φ 107/30.5.1997. 

3. Τις διατάξεις των άρθ. 106 και 109 του Ν. 1188/1981 
«Περί κυρώσεως του κώδικος περί καταστάσεως προσωπι¬ 
κού Ο.Τ.Α.» που δημοσιεύθηκε στο ΦΕΚ 204/Α/ 30.7.1981. 

4. Τις διατάξεις του άρθ. 18 παρ. 2 του Ν. 2470/1997 
«Υπερωριακή εργασία» όπως αντικαταστάθηκε μετο άρθ. 
15 του Ν. 2592/1998 και τις αριθ. 2022941/2297/0022/ 
7.4.1998 σύμφωνα με τις οποίες καθιερώνεται για το προ¬ 
σωπικό του Δημοσίου Ν.Π.Δ.Δ. και Ο.Τ.Α. εργασία με 
αμοιβή πέρα από το κανονικό ωράριο εργασίας. 

5. Ότι στον Δήμο Περάματος υπηρετούν 13 (δεκατρείς) 
τακτικοί υπάλληλοι και τέλος την ανάγκη καθιέρωσης 
υπερωριακής εργασίας στους υπαλλήλους του Δήμου. 

6. Τις διατάξειςτου άρθ. 8 παρ. 4του Ν. 2470/1997 σύμ¬ 
φωνα με τις οποίες οι αποφάσεις καθιέρωσης υπερωρια- 
κής εργασίας δεν μπορεί να έχει αναδρομική ισχύ πέρα 
του μηνάς από την έκδοσή της. 

7. Τις διατάξεις του άρθ. 21 παρ. 3 του Ν. 2515/1997 
σύμφωνα με τις οποίες η διάθεση των ωρών γίνεται ανά¬ 
λογα με τις εμφανιζόμενες υπηρεσιακές ανάγκες. 

8. Το γεγονός ότι απαιτείται προσωπική εργασία του τα¬ 
κτικού προσωπικού του Δήμου μας. 

9. Η πίστωση έχει προβλεφθεί στον προϋπολογισμό οι¬ 
κονομικού έτους 2004 και είναι αναγραμμένη στον ΚΑ 
05.113.1 (σελ. 10), δαπάνης (1.500) ευρώ, αποφασίζουμε: 

Καθιερώνουμε απογευματινή εργασία πέραν του κανο¬ 
νικού ωραρίου για το τακτικό προσωπικό του Δήμου για 
το έτος 2004 ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γιαένα(Ι) υπάλληλο του κλάδου ΔΕ/1 Διοικητικός (250) 
ώρες. 

Η ωριαία αμοιβή του θα είναι αυτή που προβλέπεται από 
τις διατάξεις της παρ. 1 του άρθρου 16 του Ν. 3205/2003. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πέραμα, 9 Σεπτεμβρίου 2004 

Ο Δήμαρχος 
ΜΙΧΑΗΛ ΚΑΣΣΗΣ 


♦ 


Αριθ. 530/8377 (12) 

Καθιέρωση υπερωριακής απασχόλησης μονίμων υπαλλή¬ 
λων του Δήμου Σαπών Ν. Ροδόπης έτους 2004. 

Ο ΔΗΜΑΡΧΟΣ ΣΑΠΩΝ Ν. ΡΟΔΟΠΗΣ 

Έχοντας υπόψη: 

1. Τις διατάξεις της παρ. 2 του άρθρου 106 του Ν. 
1188/1981 όπως έχουν τροποποιηθεί και συμπληρωθεί. 

2. Τις διατάξεις του άρθρου 12 παρ. 10 του Ν. 
2503/1997. 

3. Την 2/72757/0022/31.12.2003 εγκύκλιο του Γενικού 
Λογιστηρίου του Κράτους. 

4. Τις διατάξεις του άρθρου 16του Ν. 3205/2003. 

5. Το γεγονός ότι: 

Α) Στο Δήμο υπηρετεί μόνο ένας υδραυλικός, ένας ερ¬ 
γάτης ύδρευσης και ένας ηλεκτρολόγος οι οποίοι δεν 
μπορούν να αντιμετωπίσουν τις ανάγκες των δικτύων 
ύδρευσης στο κανονικό τους ωράριο. 

Β) Πριντην έναρξη, κατά την διάρκεια και στο τέλος εκ¬ 
δηλώσεων που διοργανώνει ο Δήμος σε χώρους του Δή¬ 


μου σε ώρες εκτός υποχρεωτικής εργασίας πρέπει να πα- 
ρίσταται υπάλληλος του Δήμου ο οποίος θα είναι υπεύθυ¬ 
νος για το άνοιγμα και κλείσιμο των χώρων αυτών, την 
ρύθμιση των καλοριφέρ όταν αυτό απαιτείται καθώς και 
άλλες ενέργειες για την υλοποίηση των εκδηλώσεων και 
το γεγονός ότι (α) στο Δήμο δεν υπηρετεί κλητήρας ο 
οποίος θα μπορούσε να αντιμετωπίσει τις παρακάτω ανά¬ 
γκες, (β) τις ανάγκες αυτές πρέπει να αντιμετωπίζει κάποι¬ 
ος από τους λοιπούς τακτικούς υπαλλήλους του Δήμου 
με προσφορά εργασίας πέραν της υποχρεωτικής. 

Γ) Στο Δήμο υπηρετεί μόνο ένας οδηγός αυτοκινήτων ο 
οποίος δεν μπορεί να αντιμετωπίσει τις αυξημένες ανά¬ 
γκες αποκομιδής απορριμμάτων καθώς και των δικτύων 
ύδρευσης στο κανονικό του ωράριο, αποφασίζουμε: 

1. Διαπιστώνουμε τις εποχικές, έκτακτες ή επείγουσες 
υπηρεσιακές ανάγκες υπερωριακής απασχόλησης των 
μονίμων υπαλλήλων του Δήμου. 

2. Καθιερώνουμε την με αμοιβή εργασία πέραν του κα¬ 
νονικού ωραρίου κατά τις εργάσιμες, Κυριακές και εξαι¬ 
ρέσιμες μέχρι την 31.12.2004 ως εξής: 



Ειδικότητα 

υπαλλήλων 

Αριθμός 

υπαλλήλων 

Ώρες απογευματινής 
εργασίας μέχρι, την 22 η 
ώρα εργάσιμων ημερών 

Ώρες απογευματινής 
ε.ργασίας μέχρι την 22 η ώρα 
Κυριακών και εξαιρέσιμων 

Τμήμα 

Τεχνικών 

Υπηρεσιών 

Ηλεκτρολόγος 

1 

75 

75 

Υδραυλικός 

1 

75 75 

Εργάτης 

ύδρευσης 

1 

65 

60 

Εργάτρια 

καθαριότητας 

1 

85 

- 

Οδηγός 

αυτοκινήτων 

1 

125 

- 


3. Η ανάληψη της δαπάνης της υπερωριακής απασχό¬ 
λησης βαρύνει αποκλειστικά τον προϋπολογισμό του Δή¬ 
μου όπου υπάρχει εξασφαλισμένη πίστωση 6.000,00 ευ¬ 
ρώ η οποία έχει γραφεί στον ΚΑ 05.113.1 για το έτος 2004. 

4. Η απόφαση αυτή έχει αναδρομική ισχύ ένα (1) μήνα από 
τη δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάπες, 11 Αυγούστου 2004 
Ο Δήμαρχος 
ΓΕΩΡΓΙΟΣ ΠΙΛΙΛΙΤΣΗΣ 


♦ 


ΔΙΟΡΘΩΣΕΙΣ ΣΦΑΛΜΑΤΩΝ 

(13) 

ΣτοΦΕΚ 1439/3.10.2003/τ. Β'που δημοσιεύθηκεη αριθ. 
8311.1/15/03/16.9.2003 Κοινή Απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Εμπορικής Ναυτιλίας, «Έγκριση Κανονισμού Εσωτερικής 


Οργάνωσης και Λειτουργίας του Οργανισμού Λιμένος 
Λαυρίου ΑΈ. (Ο.Λ.Λ. ΑΈ.)», συμπληρώνεται στο άρθρο 12 
«Οργανικές θέσεις και Κατανομή», τα εξής: 

«ΥΕ Προσωπικού Καθαριότητας (6) έξι θέσεις. 

ΥΕ Εργατών (11) έντεκα θέσεις». 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











